Zzin n tmeṭṭut taqbaylit, yettcebbiḥ udem n tmurt i tt-id-yefkan. Tettuneḥsab diɣ, d azamul n talwit d lhena. Awal «Zzin», yeččur d tazamulit, ama d win n urgaz ama d win n tmeṭtut, tenna fell-as Camille Lacoste-Dujardin : «Di tmurt n Leqbayel, zzin n urgaz neɣ n tmeṭṭut, yettwamtel s usexdem n tugniwin yerzan aktayen. Am tungiwin ɣlayen : ddheb d lfeṭṭa, tafat yettfeǧǧiǧen, i d-yettakken ccbaḥa, i yesessawalen i talwit.»13 «Tamurt», tamiḍrant-a d awehhi ɣer tnaṣlit d wakal n lejdud. Yebɣa ad d-yini umeskar belli taqbaylit (tameṭṭut), d netta i as-yettakken sser d ccbaḥa i tmurt i tt-id-yurwen. «Talwit», tazamulit-is d lehna d liser akked wayen yelhan neɣ ayen ḥlawen.